Altair

Se Altair (São Paulo) for den brasilianske kommunen

Altair (eller Atair) er den lyseste stjernen i stjernebildet Ørnen. Den ligger 17 lysår fra Jorden, og er en av de nærmeste stjernene som er synlige for det blotte øye.

Altair roterer ekstremt fort. Målinger av bredden på spektrallinjene viste at dens ekvator fullfører en komplett omdreining på rundt 6 ½ timer (andre kilder gir 9 timer, eller 10,4 timer). Til sammenligning bruker vår egen sol litt over 25 dager på dette. En konsekvens av den hurtige rotasjonen, er at Altair er flattrykt: Diameteren rundt ekvator er minst 14 % større enn diameteren gjennom polene.

 Referanser 

Kategori:Hovedseriestjerner klasse A
Kategori:Artikler i astronomiprosjektet